รพ.ราชวิถี ประกาศงดและลดให้บริการบางส่วน ขอผู้รับบริการมาโรงพยาบาลเฉพาะจำเป็นเร่งด่วน หลังพบบุคลากรสัมผัสเสี่ยงสูง 10 ราย
โรงพยาบาลราชวิถี ออกประกาศ เรื่องตรวจพบบุคลากรทางการแพทย์ติดเชื้อไวรัสโคโรนา 2019 ลงวันที่ 8 เมษายน 2564 โดยมีข้อความว่า จากการตรวจพบแพทย์ประจำบ้านของกลุ่มงานศัลยศาสตร์ โรงพยาบาลราชวิถี ติดเชื้อไวรัสโคโรนา จำนวน 1 ราย ในวันที่ 5 เมษายน  2564 คณะกรรมการควบคุมการติดเชื้อในโรงพยาบาลได้ดำเนินการสอบสวนโรค พบบุคลากรผู้สัมผัสเสี่ยงสูงติดเชื้อเพิ่มอีก 10 ราย ส่งผลให้บุคลากรจำนวนหนึ่งอยู่ในกลุ่มเสี่ยงต้องกักตัวด้วยเหตุนี้ทางโรงพยาบาล จึงมีความจำเป็นต้องงดและลดการให้บริการบางส่วน จึงขอความร่วมมือผู้รับบริการทุกท่าน งดการเดินทางมาโรงพยาบาล หากไม่มีความจำเป็นเร่งด่วนและขอให้ทุกท่านติดตามการรายงานสถานการณ์และประกาศจากทางโรงพยาบาล ซึ่งจะมีประกาศเป็นระยะๆ ในลำดับต่อไปสำหรับผู้ป่วยที่มีอาการไข้ ไอ น้ำมูก เจ็บคอ จมูกไม่ได้กลุ่ม ลิ่มไม่ได้รส ร่วมกับมีประวัติสัมผัสผู้ติดเชื้อ ท่านสามารถรับบริการได้ที่ คลินิกโรคติดเชื้อทางเดินหายใจ ซึ่งจะเปิดให้บริการเป็นกรณีพิเศษช่วงวันหยุดสงกรานต์ 12-15 เมษายน  2564 เวลา 08.30 น.-15.30 น. หรือใช้ระบบปรึกษาแพทย์ทางไกล โดยสามารถเข้ารับการตรวจออนไลน์ได้ที่ http://covid19.rajavithi.go.th/test_index.php